|  |  |  |
| --- | --- | --- |
| **Tantárgy neve: Bevezetés a kulturális örökség tanulmányokba** | **Kódja: LMP\_KU197K4** | **Kreditszáma: 4** |
| A tanóra típusa[[1]](#footnote-1): ea./szem./gyak./konz. és száma: **15 óra előadás** |
| A számonkérés módja (koll./gyj./egyéb[[2]](#footnote-2)): **kollokvium** |
| A tantárgy tantervi helye (hányadik félév): **1** |
| Előtanulmányi feltételek *(ha vannak)*: *-* |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| **A tantárgy célja:**Betekintés nyújtása az oklevelet adó szak elméletébe, alapvető kérdéseibe és szakirodalmába, a kulturális örökség fogalmának több szempontú tisztázása.**A tantárgy tartalma:**A tantárgy bevezetés jelleggel tárgyalja a kulturális örökség elméletének különböző iskoláit (ezek jellemzően egyes nemzeti kultúrákhoz kötődnek), kialakulásuk típusait. A kulturális örökség kora újkori szemlélete, a francia forradalom, mint fordulópont ebben a kérdésben, részben összekapcsolva a műgyűjtés történetének kezdeteivel.Miután a kulturális örökség a kibocsátó kultúrákban (Itália ezek között is kitüntetett helyet foglal el, hiszen műgyűjtésmintáit az „ultramontanus” világ hosszú ideig utánozta), illetve a befogadó jellegű (receptív) kultúrákban más-más intézményrendszert hozott létre, kulturális politikája az örökséget tudatosan vállaló személynek vagy államnak van. E kulturális politika történeti változataira e kurzus keretén belül csak példákat lehet bemutatni. A kulturális örökséget azonban nem egyszerűen az irányító réteg ismeri, értékeli, hanem a társadalom különböző csoportjai, adott esetben ugyanazt a kulturális örökségi elemet másként-másként. Éppen ezért fontos a bevezetés keretein belül az örökség szociológiájának alapvető kérdéseire is kitérni. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| **Kötelező irodalom:***A kulturális örökség*. Szerk. Erdősi Péter, Sonkoly Gábor. Budapest, L’Harmattan, 2004. (Atelier füzetek; 7) 549 p.**Ajánlott irodalom:**György Péter: *Szimbólum és történetiség*. In: *Mélylélektan és kultúra*. Szerk. Csabai Márta, Erős Ferenc. Szeged, Gradus ad Parnassum, 1998. pp. 7–20.*Intézményesség és kulturális közvetítés*. Szerk. Bónus Tibor, Kelemen Pál, Molnár Gábor Tamás. Budapest, Ráció, 2005. (Techné és theória; 3.) 510 p.*Kulturális örökség – társadalmi képzelet*. Szerk. György Péter, Kiss Barbara, Monok István. Budapest, OSZK-Akadémiai, 2005. 139 p.*Nemzeti művelődések az egységesülő világban*. *Szöveggyűjtemény*. Szerk: Szegedy-Maszák Mihály, Zákány Tóth Péter. Budapest, Ráció, 2007. (Ráció-tudomány; 7.) 569 p. |
| **Tantárgy felelőse** (*név, beosztás, tud. fokozat*)**: Dr. Monok István, egyetemi tanár** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Monok István, egyetemi tanár** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)